Wiener Neustadt
Wiener Neustadt on linn Kirde-Austrias Alam-Austria liidumaal, Viinist lõunas Steinfeldis. See on omavalitsusega linn ja Wiener Neustadti maaringkonna administratsiooni asukoht. Linnas asub üks maailma vanimaid sõjaväeakadeemiaid, Theresianische Militärakademie, mille rajas 1751. aastal Austria keisrinna Maria Theresia, et koolitada Austria armee ohvitsere.